Oficiālais Vēstnesis L 138 , 30/04/2004 Lpp. 0012 - 0016



Eiropas Parlamenta un Padomes Lēmums Nr. 787/2004/EK (2004. gada 21. aprīlis), ar ko groza Padomes Lēmumu 96/411/EK un Lēmumus Nr. 276/1999/EK, Nr. 1719/1999/EK, Nr. 2850/2000/EK, Nr. 507/2001/EK, Nr. 2235/2002/EK, Nr. 2367/2002/EK, Nr. 253/2003/EK, Nr. 1230/2003/EK un Nr. 2256/2003/EK ar nolūku koriģēt references summas, lai ņemtu vērā Eiropas Savienības paplašināšanu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 95. pantu, 153. panta 2. punktu, 156. panta 1. punktu, 157. panta 3. punktu, 175. panta 1. punktu un 285. pantu, ņemot vērā Komisijas priekšlikumu, ņemot vērā Eiropas Ekonomikas un sociālo lietu komitejas atzinumu, pēc apspriešanās ar Reģionu komiteju, rīkojoties saskaņā ar Līguma 251. pantā izklāstīto procedūru [1], tā kā: Lai ņemtu vērā Eiropas Savienības paplašināšanu, jākoriģē references summas Padomes 1996. gada 25. jūnija Lēmumā par Kopienas lauksaimniecības statistikas uzlabošanu [2] un šādos Eiropas Parlamenta un Padomes lēmumos: - 1999. gada 25. janvāra Lēmums Nr. 276/1999/EK, ar ko pieņem Kopienas daudzgadu rīcības plānu par interneta drošākas lietošanas veicināšanu, apkarojot nelegālu un kaitīgu saturu globālos tīklos [3], - 1999. gada 12. jūlija Lēmums Nr. 1719/1999/EK, ar kuru definē pamatnostādņu kopumu, kā arī vispārējas intereses projektus attiecībā uz Eiropas komunikāciju tīkliem elektroniskai datu apmaiņai starp pārvaldes iestādēm (IDA) [4], - 2000. gada 20. decembra Lēmums Nr. 2850/2000/EK, ar ko nosaka Kopienas sadarbības shēmu nejaušas vai apzinātas jūras piesārņošanas jomā [5], - 2001. gada 12. marta Lēmums Nr. 507/2001/EK par darbību kopumu attiecībā uz Eiropas komunikāciju tīklu, kas izveidots, lai savāktu, sagatavotu un izplatītu statistiku par preču tirdzniecību Kopienā un starp Kopienu un ārpuskopienas valstīm (Edicom) [6], - 2002. gada 3. decembra Lēmums Nr. 2235/2002/EK, ar ko pieņem Kopienas programmu, lai uzlabotu iekšējā tirgus nodokļu sistēmu darbību (Fiscalis programma 2003./2007. gads) [7], - 2002. gada 16. decembra Lēmums Nr. 2367/2002/EK par Kopienas statistikas programmu no 2003. gada līdz 2007. gadam [8], - 2003. gada 6. februāra Lēmums Nr. 253/2003/EK, ar ko pieņem rīcības programmu attiecībā uz Kopienas muitu (Muita 2007) [9], - 2003. gada 26. jūnija Lēmums Nr. 1230/2003/EK, ar ko pieņem daudzgadu programmu par pasākumiem enerģijas jomā "Saprātīga enerģija Eiropai" (2003.–2006.) [10], - 2003. gada 17. novembra Lēmums Nr. 2256/2003/EK, ar ko pieņem daudzgadu programmu (2003.–2005.) "e–Eiropas" uzraudzībai, labas prakses izplatīšanai, kā arī tīkla un informācijas drošības uzlabošanai (Modinis) [11], IR PIEŅĒMUŠI ŠO LĒMUMU. 1. pants Lēmuma 96/411/EK 6. panta 4. punkta pirmo daļu aizstāj ar šādu: "4. Ar šo finanšu asignējumu šīs programmas īstenošanai laika posmam no 2003. gada līdz 2007. gadam nosaka 11,65 miljonu EUR apmērā. 8,65 miljoni EUR paredzēti laika posmam no 2003. gada līdz 2006. gadam. Laika posmam, kas sākas 2007. gada 1. janvārī, piedāvāto summu uzskata par apstiprinātu, ja attiecīgajam posmam tā atbilst finanšu plānam, kurš ir spēkā laika posmam, kas sākas 2007. gada 1. janvārī." 2. pants Lēmuma Nr. 276/1999/EK 1. panta 3. punkta pirmo daļu aizstāj ar šādu: "3. Ar šo finanšu asignējumu rīcības plāna īstenošanai laika posmam no 1999. gada 1. janvāra līdz 2004. gada 31. decembrim nosaka 39,1 miljona EUR apmērā." 3. pants Lēmuma Nr. 1719/1999/EK 12. pantā izdara šādus grozījumus: 1. Virsrakstu "Bāzes finansējums" aizstāj ar virsrakstu "Finansējums". 2. 1. punktu aizstāj ar šādu: "1. Finanšu asignējums Kopienas rīcības īstenošanai saskaņā ar šo lēmumu laika posmam no 2002. gada līdz 2004. gadam ir 40,6 miljoni EUR." 4. pants Lēmuma Nr. 2850/2000/EK 2. panta c) apakšpunktu aizstāj ar šādu: "c) ar šo finanšu asignējumu šā lēmuma īstenošanai laika posmam no 2000. gada līdz 2006. gadam nosaka 12,6 miljonu EUR apmērā. Finansējumu, kas piešķirts šajā lēmumā paredzētajai rīcībai, iekļauj Eiropas Savienības kopbudžeta gada apropriācijās. Pieejamās gada apropriācijas apstiprina budžeta lēmējinstitūcija finanšu plāna robežās." 5. pants Lēmumā Nr. 507/2001/EK izdara šādus grozījumus: 1. 6. panta pirmo daļu aizstāj ar šādu: "Finanšu asignējumu šajā lēmumā aprakstītās Kopienas rīcības īstenošanai laika posmā no 2001. gada līdz 2005. gadam nosaka 53,6 miljonu EUR apmērā. Orientējošs sadalījums pa 2. pantā minētās rīcības kategorijām ir parādīts II pielikumā." 2. II pielikumu aizstāj ar tekstu, kas norādīts šā lēmuma I pielikumā. 6. pants Lēmuma 2235/2002/EK 10. pantu aizstāj ar šādu: Ar šo finanšu asignējumu programmas īstenošanai laika posmam no 2003. gada 1. janvāra līdz 2007. gada 31. decembrim nosaka 67,25 miljonu EUR apmērā. 51,9 miljoni EUR paredzēti laika posmam līdz 2006. gada 31. decembrim. Laika posmam, kas sākas 2007. gada 1. janvārī, piedāvāto summu uzskata par apstiprinātu, ja attiecīgajam posmam tā atbilst finanšu plānam, kurš ir spēkā laika posmam, kas sākas 2007. gada 1. janvārī. Gada apropriācijas apstiprina budžeta lēmējinstitūcija finanšu plāna robežās." 7. pants Lēmuma Nr. 2367/2002/EK 3. panta pirmo un otro daļu aizstāj ar šādu: "Ar šo finanšu asignējumu šīs programmas īstenošanai laika posmam no 2003. gada līdz 2007. gadam nosaka 220,6 miljonu EUR apmērā. 170,83 miljoni EUR paredzēti laika posmam līdz 2006. gada 31. decembrim. Laika posmam, kas sākas 2007. gada 1. janvārī, piedāvāto summu uzskata par apstiprinātu, ja attiecīgajam posmam tā atbilst finanšu plānam, kurš ir spēkā laika posmam, kas sākas 2007. gada 1. janvārī." 8. pants Lēmuma Nr. 253/2003/EK 14. pantu aizstāj ar šādu: 1. Ar šo finanšu asignējumu šīs programmas īstenošanai laika posmam no 2003. gada 1. janvāra līdz 2007. gada 31. decembrim nosaka 165,55 miljonu EUR apmērā. 128,79 miljoni EUR paredzēti laika posmam līdz 2006. gada 31. decembrim. 2. Laika posmam, kas sākas 2007. gada 1. janvārī, piedāvāto summu uzskata par apstiprinātu, ja attiecīgajam posmam tā atbilst finanšu plānam, kurš ir spēkā laika posmam, kas sākas 2007. gada 1. janvārī. 3. Gada apropriācijas apstiprina budžeta lēmējinstitūcija finanšu plāna robežās." 9. pants Ar šo Lēmumā Nr. 1230/2003/EK izdara šādus grozījumus: 1. 6. panta 1. punkta pirmo daļu aizstāj ar šādu: "1. Finanšu asignējums šīs programmas īstenošanai laika posmam no 2003. gada līdz 2006. gadam ir 250 miljoni EUR." 2. Pielikumu aizstāj ar šā lēmuma II pielikuma tekstu. 10. pants Lēmuma Nr. 2256/2003/EK 4. panta pirmo un otro daļu aizstāj ar šādu: "Programma aptver laika posmu no 2003. gada 1. janvāra līdz 2005. gada 31. decembrim. Ar šo finanšu asignējumu šīs programmas īstenošanai nosaka 22,44 miljonu EUR apmērā." 11. pants Šis lēmums ir adresēts dalībvalstīm. Strasbūrā, 2004. gada 21. aprīlī Eiropas Parlamenta vārdā — priekšsēdētājs P. Cox Padomes vārdā — priekšsēdētājs D. Roche [1] Eiropas Parlamenta 2004. gada 9. marta Atzinums (Oficiālajā Vēstnesī vēl nav publicēts) un Padomes 2004. gada 5. aprīļa Lēmums. [2] OV L 162, 1.7.1996., 14. lpp. Lēmumā jaunākie grozījumi izdarīti ar Eiropas Parlamenta un Padomes Lēmumu Nr. 1919/2002/EK (OV L 293, 29.10.2002., 5. lpp.). [3] OV L 33, 6.2.1999., 1. lpp. Lēmumā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.). [4] OV L 203, 3.8.1999., 1. lpp. Lēmumā grozījumi izdarīti ar Lēmumu Nr. 2046/2002/EK (OV L 316, 20.11.2002., 4. lpp.). [5] OV L 332, 28.12.2000., 1. lpp. [6] OV L 76, 16.3.2001., 1. lpp. [7] OV L 341, 17.12.2002., 1. lpp. [8] OV L 358, 31.12.2002., 1. lpp. [9] OV L 36, 12.2.2003., 1. lpp. [10] OV L 176, 15.7.2003., 29. lpp. [11] OV L 336, 23.12.2003., 1. lpp. -------------------------------------------------- I PIELIKUMS " II PIELIKUMS ORIENTĒJOŠS SADALĪJUMS PA EDICOM RĪCĪBAS KATEGORIJĀM SASKAŅĀ AR 2. PANTU NO 2001. GADA LĪDZ 2005. GADAM Sadalījums no 2001. gada līdz 2005. gadam | Kopā | Labākas kvalitātes informācijas tīkls, kas ir lētāks un ātrāk pieejams saskaņā ar Kopienas rīcības plānu prasībām | 22 % | Attiecīgs informācijas tīkls, kas pielāgots lietotāju mainīgajām vajadzībām Ekonomikas un monetārās savienības struktūrā un starptautiskajā ekonomiskajā vidē | 14 % | Informācijas tīkls, kas ir labāk integrēts vispārējā statistikas vidē un pielāgots administratīvās vides attīstībai | 25 % | Tīkls, kas uzlabo datu pārvaldēm, lietotājiem un operatoriem piedāvātos statistiskos pakalpojumus | 12 % | Tīkls, kas balstīts uz informācijas vākšanas līdzekļiem, ņemot vērā jaunākos tehnoloģiskos sasniegumus, lai uzlabotu informācijas sniedzējiem pieejamās funkcijas | 9 % | Integrēts un sadarbspējīgs tīkls | 11 % | Tehniska un administratīva palīdzība; atbalsta pasākumi | 7 % | Kopā (miljoni EUR) | 53,6 | " -------------------------------------------------- II PIELIKUMS " PIELIKUMS NEPIECIEŠAMĀS APLĒSTĀS SUMMAS ORIENTĒJOŠS SADALĪJUMS [1] (miljoni EUR) | Rīcības joma | no 2003. gada līdz 2006. gadam | | | 1. | Energoefektivitātes palielināšana un racionāla enerģijas izmantošana | 88,9 | 2. | Jauni un neizsīkstoši enerģijas avoti un enerģijas ražošanas diversifikācija | 101,9 | 3. | Transporta enerģijas aspekti | 41,6 | 4. | Neizsīkstošu enerģijas avotu un energoefektivitātes veicināšana starptautiskā līmenī, jo īpaši jaunattīstības valstīs | 17,6 | Kopā | 250 | " --------------------------------------------------